DA Den Europæiske Unions Tidende L 36/20

KOMMISSIONENS GENNEMFØRELSESAFGØRELSE (EU, Euratom) 2018/194

af 8. februar 2018

om modeller for regnskabsopgørelser for fordringer på egne indtægter og en formular til indberetning af uinddrivelige fordringer svarende til fordringer på egne indtægter i henhold til Rådets forordning (EU, Euratom) nr. 609/2014

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til traktaten om oprettelse af Det Europæiske Atomenergifællesskab,

under henvisning til Rådets forordning (EU, Euratom) nr. 609/2014 af 26. maj 2014 om metoderne og proceduren for overdragelse af de traditionelle egne indtægter og egne indtægter fra moms og BNI og om foranstaltningerne for at opfylde likviditetskrav (1), særlig artikel 6, stk. 4, og artikel 13, stk. 3,

efter høring af Det Rådgivende Udvalg for Egne Indtægter, og

ud fra følgende betragtninger:

(1) I Kommissionens gennemførelsesafgørelse (EU, Euratom) 2016/2366 (2) fastsættes de nærmere retningslinjer for medlemsstaternes meddelelse af visse oplysninger til Kommissionen inden for rammerne af ordningen for egne indtægter.

(2) Der bør fastlægges modeller for den månedlige indberetning af opgørelser over A-regnskabet og B-regnskabet, således at de kan indberettes på en struktureret måde. Det er nødvendigt at præcisere, at »inddrevne beløb« vedrører medlemsstaternes opfyldelse af finansielle forpligtelser til at indbetale traditionelle egne indtægter og ikke kun betalinger, som medlemsstaterne modtager fra erhvervsdrivende, der skylder toldafgift. »Inddrevne beløb« bør derfor udtrykkeligt omfatte de beløb, der stilles til rådighed for Unionens budget, fordi deres manglende inddrivelse fra debitorerne kan tilskrives medlemsstaterne som følge af administrative fejl eller manglende omhu ved inddrivelsen. Der bør angives yderligere oplysninger i opgørelserne for at bidrage til større klarhed og gennemsigtighed i disse.

(3) Alle beløb, der i henhold til artikel 9 i forordning (EU, Euratom) nr. 609/2014 krediteres som traditionelle egne indtægter på Kommissionens konti, bør opføres i regnskabsopgørelserne og bilagene hertil. For at sikre registrering af alle beløb, herunder dem, der stilles til rådighed uden for den frist, der er fastsat i artikel 10, stk. 1, i forordning (EU, Euratom) nr. 609/2014, bør de efterfølgende bilag til opgørelserne over A-regnskabet indeholde yderligere oplysninger.

(4) Den meddelelse, der er omhandlet i artikel 13, stk. 3, i forordning (EU, Euratom) nr. 609/2014, bør indeholde alle de faktiske oplysninger, der er nødvendige for en fyldestgørende undersøgelse af de årsager, der forhindrede medlemsstaten i at overdrage beløb på over 100 000 EUR, der anses for eller er erklæret uinddrivelige, herunder de inddrivelsesforanstaltninger, som medlemsstaten har truffet. De indberetninger, der foretages i henhold til gennemførelsesafgørelse (EU, Euratom) 2016/2366, er ikke altid fuldstændige, og de berørte medlemsstater anmodes derfor om yderligere oplysninger. Derfor skal der tilføjes yderligere elementer og præciseringer til de eksisterende formularer, såsom yderligere oplysninger om skyldens opståen, de begivenheder, der førte til fastlæggelse af fordringen, gensidig bistand samt betaling og inddrivelse.

(5) Der bør tages hensyn til de ændringer af forordning (EU, Euratom) nr. 609/2014, der blev indført ved Rådets forordning (EU, Euratom) 2016/804 (3), som er gældende fra den 1. oktober 2016, med hensyn til den potentielle fritagelse fra forpligtelsen til at stille de traditionelle egne indtægter til rådighed for Unionens budget, der viser sig at være uinddrivelige på grund af udskydelse af bogføringen eller udskydelse af anmeldelsen af en toldskyld for ikke at påvirke strafferetlige undersøgelser, der berører Unionens finansielle interesser.

(6) Det er nødvendigt at fastsætte en overgangsperiode for at give medlemsstaterne tid til at tilpasse sig ændringerne i formularerne til indberetning i henhold til artikel 6, stk. 4, og artikel 13, stk. 3, i forordning (EU, Euratom) nr. 609/2014.

(7) Af hensyn til klarheden og retssikkerheden bør gennemførelsesafgørelse (EU, Euratom) 2016/2366 ophæves —

VEDTAGET DENNE AFGØRELSE:

Artikel 1

Medlemsstaterne anvender modellerne i bilag I, II, III og IV til denne afgørelse til udarbejdelse af de regnskabsopgørelser for fordringer på egne indtægter, der er omhandlet i artikel 6, stk. 4, i forordning (EU, Euratom) nr. 609/2014.

Artikel 2

Medlemsstaterne anvender formularen i bilag V til denne afgørelse til indberetning af uinddrivelige fordringer svarende til fordringer på egne indtægter, der er omhandlet i artikel 13, stk. 3, i forordning (EU, Euratom) nr. 609/2014. De fremsender disse indberetninger via Kommissionens elektroniske, webbaserede forvaltnings- og informationssystem.

Artikel 3

1. Medlemsstaterne anvender senest fra den 20. juli 2018 de modeller, der er omhandlet i artikel 1 i denne afgørelse. Medlemsstaterne kan indtil den 19. juli 2018 anvende de modeller, der er omhandlet i artikel 1 i gennemførelsesafgørelse (EU, Euratom) 2016/2366.

2. Medlemsstaterne anvender fra den 1. september 2018 den formular, der er omhandlet i artikel 2 i denne afgørelse. Medlemsstaterne anvender indtil den 31. august 2018 den formular, der er omhandlet i artikel 2 i gennemførelsesafgørelse (EU, Euratom) 2016/2366.

Artikel 4

Gennemførelsesafgørelse (EU, Euratom) 2016/2366 ophæves med virkning fra den 1. september 2018.

Artikel 5

Denne afgørelse træder i kraft på tyvendedagen efter offentliggørelsen i Den Europæiske Unions Tidende.

Udfærdiget i Bruxelles, den 8. februar 2018. På Kommissionens vegne Jean-Claude JUNCKER Formand

(1) EUT L 168 af 7.6.2014, s. 39.

(2) Kommissionens gennemførelsesafgørelse (EU, Euratom) 2016/2366 af 19. december 2016 om modeller for regnskabsopgørelser for fordringer på egne indtægter og en formular til indberetning af uinddrivelige fordringer svarende til fordringer på egne indtægter i henhold til Rådets forordning (EU, Euratom) nr. 609/2014 (EUT L 350 af 22.12.2016, s. 30).

(3) Rådets forordning (EU, Euratom) 2016/804 af 17. maj 2016 om ændring af forordning (EU, Euratom) nr. 609/2014 om metoderne og proceduren for overdragelse af de traditionelle egne indtægter og egne indtægter fra moms og BNI og om foranstaltningerne for at opfylde likviditetskrav (EUT L 132 af 21.5.2016, s. 85).

BILAG I A-REGNSKABET FOR DEN EUROPÆISKE UNIONS EGNE INDTÆGTER Opgørelse over de fastlagte fordringer (1) Medlemsstat: Måned/år:

(i national valuta) INDTÆGTENS ART Angivelse af medlemsstat (valgfrit) Beløb fastlagt i måneden (2) Inddrevne beløb fra det særskilte regnskab (3) Berigtigelser af tidligere fastlæggelser (4) Bruttobeløb Nettobeløb + – (1) (2) (3) (4) (5) = (1) + (2) + (3) – (4) (6) 1210 Toldafgifter minus udlignings- og antidumpingtold 1230 Udlignings- og antidumpingtold på varer 1240 Udlignings- og antidumpingtold på tjenesteydelser 12 TOLDAFGIFTER 1100 Produktionsafgifter vedrørende produktionsåret 2005/2006 og tidligere år 1110 Lagerafgifter for sukker 1130 Afgifter på produktion af C-sukker, C-isoglucose og C-inulinsirup, der ikke eksporteres, og på substitueret C-sukker og C-isoglucose 1170 Produktionsafgift 1180 Engangsafgift for supplerende sukker- og isoglucosekvoter 1190 Overskudsafgift 11 SUKKERAFGIFTER I ALT 12 + 11 – 20 % opkrævningsomkostninger – 25 % opkrævningsomkostninger (5) – 10 % opkrævningsomkostninger (6) I alt at betale til EU (1) Herunder fordringer, der er fastlagt i forbindelse med kontrol og konstaterede tilfælde af svig og uregelmæssigheder. (2) Herunder regnskabsmæssige berigtigelser. (3) Herunder beløb, der erklæres eller anses for uinddrivelige af årsager, der kan tilskrives medlemsstaterne. (4) Berigtigelser af oprindelige fastlæggelser, særligt efterfølgende inddrivelser og refusioner. På sukkerområdet skal det ved berigtigelser for tidligere produktionsår angives, hvilket produktionsår det vedrører. (5) For beløb, der ifølge de gældende EU-regler skulle have været overdraget mellem den 1. marts 2001 og den 28. februar 2014, gælder en tilbageholdelsessats på 25 %. (6) For beløb, der ifølge de gældende EU-regler skulle have været overdraget inden den 28. februar 2001, gælder en tilbageholdelsessats på 10 %.

BILAG II BILAG TIL OVERSIGTEN OVER A-REGNSKABET OVER DEN EUROPÆISKE UNIONS EGNE INDTÆGTER Opfølgning på inddrivelsen af beløb hidrørende fra tilfælde af uregelmæssigheder eller forsinkelser, der konstateres ved kontrol- og tilsynsforanstaltninger (1) Måned/år

(i national valuta) Inddrevne egne indtægter, bruttobeløb Henvisninger til uregelmæssigheder eller forsinkelser i forbindelse med fastlæggelse, bogføring og overdragelse af egne indtægter, der konstateres som følge af national kontrol eller EU-kontrol (2) (3) (4) Tilbageholdelsessats, der skal anvendes (5) Beløb opført under rubrikken »I alt at betale til EU« Øvrige oplysninger (6) 20 % 25 % 10 % JA (7) NEJ (8) I alt: (1) Artikel 2, stk. 3, eller artikel 4, stk. 6, tredje afsnit, i forordning (EU, Euratom) nr. 608/2014. (2) Henvisninger til meddelelser i henhold til artikel 13, stk. 3, i forordning (EU, Euratom) nr. 609/2014 angives også i denne kolonne. (3) Henvisninger til Kommissionens breve og kontrolrapporter skal ligeledes angives i denne kolonne. (4) Hvis relevant, skal følgende specifikke henvisninger også angives: — OWNRES-henvisning — Henvisninger til identifikation af individuelle betalinger i forbindelse med medlemsstaternes finansielle ansvar for administrative fejl — Henvisninger til de nationale afgørelser, som — i tilfælde, hvor medlemsstaten uafhængigt finder, at betingelserne i artikel 13, stk. 2, i forordning (EU, Euratom) nr. 609/2014 ikke er opfyldt og frivilligt overdrager traditionelle egne indtægter — også er anført i bilaget til oversigten over det særskilte regnskab (bilag IV). (5) Afkryds den tilbageholdelsessats, der anvendes for beløbet. (6) Under denne rubrik anføres yderligere oplysninger om hvert enkelt beløb, der opføres i bilaget: — Hvis et beløb overdrages særskilt fra den aktuelle månedsopgørelse og ikke er opført under »I alt at betale til EU«, angives datoen for overdragelsen af beløbet samt oplysninger til identifikation af det pågældende beløb: — Angiv her, hvis en betaling er betinget — Sædvanlig dato, hvor beløbet overdrages. (7) Afkryds, hvis beløbet er opført i den aktuelle månedsopgørelse. (8) Afkryds, hvis beløbet blev overdraget separat og ikke er opført i en tidligere opgørelse eller et tidligere bilag.

BILAG III SÆRSKILT REGNSKAB OVER DEN EUROPÆISKE UNIONS EGNE INDTÆGTER (1) Opgørelse over fastlagte fordringer, som ikke er opført i A-regnskabet Medlemsstat: Kvartal/år:

(i national valuta) INDTÆGTENS ART Bruttobeløb endnu ikke inddrevet for foregående kvartal Fordringer fastlagt for det pågældende kvartal Berigtigelser af fastlæggelser (artikel 8) (2) Uinddrivelige fordringer, der af begrundede årsager ikke kan stilles til rådighed (Artikel 13, stk. 2) (3) I alt (1 + 2 ± 3 – 4) Beløb, som er inddrevet til EU-budgettet i det pågældende kvartal (4) (5) Bruttobeløb endnu ikke inddrevet ved pågældende kvartalsudgang (1) (2) (3) (4) (5) (6) (7) = (5) – (6) 1210 Toldafgifter minus udlignings- og antidumpingtold 1230 Udlignings- og antidumpingtold på varer 1240 Udlignings- og antidumpingtold på tjenesteydelser 12 TOLDAFGIFTER 1100 Produktionsafgifter vedrørende produktionsåret 2005/2006 og tidligere år 1110 Lagerafgifter for sukker 1130 Afgifter på produktion af C-sukker, C-isoglucose og C-inulinsirup, der ikke eksporteres, og på substitueret C-sukker og C-isoglucose 1170 Produktionsafgift 1180 Engangsafgift for supplerende sukker- og isoglucosekvoter 1190 Overskudsafgift 11 SUKKERAFGIFTER I ALT 12 + 11 Overslag over fastlagte beløb, der formodentlig ikke vil kunne inddrives (6) (1) B-regnskab i henhold til artikel 6, stk. 3, andet afsnit, i forordning (EU, Euratom) nr. 609/2014, herunder fordringer der er fastlagt i forbindelse med kontrol og konstaterede tilfælde af svig og uregelmæssigheder. (2) Ved berigtigelse af fastlæggelser forstås berigtigelser vedrørende de foregående kvartaler, herunder annulleringer som følge af revision af den oprindelige fastlæggelse. Disse beløb er grundlæggende forskellige fra beløbene, der er opført i kolonne 4. (3) Alle tilfælde skal specificeres i bilag IV, som skal indsendes samtidig med kvartalsopgørelsen. Det samlede beløb for kolonne 4 og det samlede beløb for kolonne 2 i bilag IV skal være sammenfaldende. (4) Det samlede beløb for denne kolonne skal være sammenfaldende med det samlede beløb under kolonne 2 i oversigten over A-regnskabet for de pågældende tre måneder. (5) Herunder alle beløb, som ikke var inddrevet fra debitorerne af årsager, der kan tilskrives medlemsstaten. Disse skal opføres i kolonne 2 i oversigten over A-regnskabet (bilag I) samt i kolonne 1 i bilag IV. (6) Obligatorisk for opgørelsen for 4. kvartal i hvert regnskabsår. Hvis det anslåede beløb er 0, angives »Intet«.

BILAG IV BILAG TIL OVERSIGTEN OVER DET SÆRSKILTE REGNSKAB OVER DEN EUROPÆISKE UNIONS EGNE INDTÆGTER Liste over beløb i B-regnskabet, der erklæres eller anses for uinddrivelige (1) (2) Kvartal/år

Egne indtægter, bruttobeløb Henvisning til den nationale afgørelse OWNRES-henvisning (3) WOMIS-henvisning (3) Opført i A-regnskabet Ikke opført i A-regnskabet (1) (2) I ALT: I ALT: (1) Artikel 13, stk. 2, i forordning (EU, Euratom) nr. 609/2014. (2) Herunder alle beløb, som ikke var inddrevet fra debitorerne af årsager, der kan tilskrives medlemsstaten. (3) Hvis relevant.